สถาบันคุณวุฒิวิชาชีพ (องค์การมหาชน) ร่วมกับมหาวิทยาลัยเกษตรศาสตร์ จัดงานสัมมนาประชาสัมพันธ์โครงการจัดทำมาตรฐานอาชีพและคุณวุฒิวิชาชีพ สาขาวิชาชีพการผลิตอาหารและเครื่องดื่ม สาขาอุตสาหกรรมน้ำตาล เมื่อวันจันทร์ที่ 17 ตุลาคม 2559 ณ โรงแรมรามาการ์เด้นส์ กรุงเทพฯ โดยมี รองศาสตราจารย์ ดร.กล้าณรงค์ ศรีรอด หัวหน้าโครงการ เป็นประธานกล่าวเปิดงานพร้อมทั้งมีตัวแทนจากสำนักบริหารคุณวุฒิวิชาชีพ สถาบันคุณวิชาชีพ (องค์การมหาชน) เข้าร่วมโครงการดังกล่าวด้วย

วัตถุประสงค์ของโครงการ เพื่อระดมความคิดเห็น ข้อเสนอแนะ และสรุปความคิดเห็นของโครงการจัดทำมาตรฐานอาชีพและคุณวุฒิวิชาชีพ สาขาวิชาชีพการผลิตอาหารและเครื่องดื่ม สาขาอุตสาหกรรมน้ำตาล ทั้งยังประชาสัมพันธ์ให้บุคคลทั่วไปได้รับทราบ และเข้ามามีส่วนร่วมในการจัดทำมาตรฐานอาชีพนี้อีกด้วย